Klas van 2020 in die kollig: Etienne Scott van Laerskool Hennopspark | AWSUM School News }
Home›Regional News›Gauteng Pretoria›Centurion›Klas van 2020 in die kollig: Etienne Scott van Laerskool Hennopspark
Klas van 2020 in die kollig: Etienne Scott van Laerskool Hennopspark
AWSUM gesels met Etienne Scott van Laerskool Hennopspark se eerstespan rugby en eerstespan hokkie. Hy speel rugby senter en hokkie link
Ek dink nie enige Gr 7 het ooit gedink dat hulle laaste skool of sportjaar so gaan eindig nie. Ons rugby- en hokkiespan was reg om hierdie jaar vir altyd te onthou en ons wou ons laerskoolloopbaan op 'n hoogtepunt afsluit. Elke Gr 7 se grootste droom is om daai eerstespan-trui oor jou kop te trek en vir jou skool, jou trots, se eerstespan uit te draf.
Waarna het jy die meeste hierdie seisoen uitgesien?
Rugby – na ons Sportweni-toer en Super 12.
Hokkie – beslis Super 12 en ook ons Sportweni-toer… ons wou die jaar Super 12 wen!
Ons rugbyspan het 'n hegte band, meeste van ons speel al van o.9 af saam en die Gr 6 manne het ook lekker ingeskakel. Ons voorseisoen wedstryde was goed en ek glo ons sou 'n baie goeie seisoen gehad het. Ons het laasjaar die seisoen op 'n hoogtepunt afgesluit, ons wou voortbou op dit. Op die rugbyveld en in ons liga is elke skool ons taaiste teenstanders.
Op die hokkieveld en in ons liga is Menlopark altyd gedugte teenstanders en by Super 12 Pietersburg Oos en Menlopark. Ons het uitgesien om die jaar die goue medalje by Super 12 om ons nekke te hang, aangesien ons twee jaar in 'n ry die brons medalje gekry het.
Rugby en hokkie is 'n spansport en ek glo die publiek mis uit op 'n gedugte Hennopspark eerste rugby- en hokkiespan wat as 'n span saam speel en ons skool se waardes uitleef.
Wat maak dit spesiaal om vir Laerskool Hennopspark se eerstespan uit te draf?
Dis 'n prestasie om vir enige skool (groot of klein) se eerstespanne uit te draf, want dit is 'n bewys van jou as speler se hardewerk. Van kleins af het ek uitgesien om eendag die eerstespan-trui oor my kop te trek en met trots op die rugbyveld of hokkieveld uit te hardloop. Ek was gelukkig en bevoorreg om dit in albei sporte in my Gr 6 jaar te kon doen, maar dit sou net soveel meer spesiaal wees in my laaste jaar in Hennopspark.
Wat is jou beste herinnering op die rugby en hokkieveld sover?
Daar is so baie. Ek het goeie herinneringe aan ons rugbyspan van o. 9 af. Ons het goeie vriende geraak en ons is altyd daar vir mekaar. Mnr Rohann Stroh as afrigter van o. 9 af, het ons as 'n span gevorm en ek is dankbaar dat ons hom as afrigter kon gehad het.
Wat die hokkiespan aanbetref het ek goeie herinnering van ons o.11 jaar, want dit was my eerste jaar wat ek hokkie gespeel het. Laas jaar se Super 12 sal my altyd by bly – dit was 'n ervaring wat ek graag wou hê my mede spanmaats die jaar moes ervaar.
Hoekom sal jy Laerskool Hennopspark aanbeveel vir toekomstige skoliere?
Laerskool Hennopspark is die kaalvoetskool vir kinders. Ons waardes is hoog. Ons het die beste skoolhoof en onderwysers waarvoor enige skool kan vra. Ek is tans die hoofseun van 2020 en ek is trots om 'n ambassadeur vir Laerskool Hennopspark te wees. Ons streef hoog en los spore.
Ek is baie lief vir sport en kan glad nie stil sit nie. Ek oefen steeds krieket en ek speel graag gholf.
Ek verruil Pretoria vir Johannesburg – Helpmekaar Kollege.
Moet nooit ophou droom nie. Dankie dat ons nie net spanmaats was nie, maar ook vriende. Al gaan ons na verskillende hoërskole volgende jaar, dat ons steeds as ons mekaar op die sportveld raakloop mekaar 'n handdruk kan gee, in die oë sal kyk en weet Hennops het ons help vorm en ons geleer van spangees, integriteit en deursettingsvermoë. Elkeen van julle is uniek en Hy sal elkeen van ons op ons pad vorentoe beskerm. Onthou altyd #streefhoog!